**Ministru kabineta noteikumu projekta „Grozījumi Ministru kabineta 2004.gada 30.marta noteikumos Nr.218 „Augu karantīnas noteikumi”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Eiropas Komisijas 2014.gada 6.februāra Īstenošanas Direktīva 2014/19/ES, ar ko groza I pielikumu Padomes Direktīvā 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (turpmāk – Direktīva 2014/19/ES).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2004.gada 30.marta noteikumi Nr.218 “Augu karantīnas noteikumi” (turpmāk – Augu karantīnas noteikumi), kas izstrādāti saskaņā ar Augu aizsardzības likuma 5.panta 1.punktu. Augu karantīnas noteikumu 3.pielikumā „Augu karantīnas organismi, kurus aizliegts ievest vai izplatīt” ir noteikti tādi augiem kaitīgie organismi, kurus uzskata par augu karantīnas organismiem un kuriem piemēro noteiktus aizsardzības pasākumus, lai tos neievestu un neizplatītu Eiropas Savienības teritorijā. Augu karantīnas noteikumu 3.pielikumā starp augu karantīnas organismiem ir iekļauta arī kukurūzas vabole *Diabrotica virgifera virgifera Le Conte* (turpmāk – kukurūzas vabole).1. Direktīva 2014/19/ES nosaka, ka no 2014.gada 1.jūnija kukurūzas vabole jāsvītro no augu karantīnas organismu saraksta, jo, pamatojoties uz dalībvalstu veiktajiem ikgadējiem apsekojumiem un to sniegto informāciju, ir konstatēts, ka kukurūzas vabole ir izplatījusies un ieviesusies lielā Eiropas Savienības teritorijas daļā. Eiropas Komisijas novērtējumā secināts, ka nekādi pasākumi nevar iznicināt vai efektīvi novērst kukurūzas vaboles tālāko izplatību. Turklāt pastāv efektīvi kontroles pasākumi, lai samazinātu kukurūzas vaboles ietekmi uz kukurūzas ražu, galvenokārt ieviešot augu maiņu. Eiropas Komisija ir apstiprinājusi vadlīnijas par pasākumiem kukurūzas vaboles kontrolei tajās dalībvalstīs, kurās ir apstiprināta tās klātbūtne. Latvijā kukurūzas vabole līdz šim nav konstatēta.2. Patlaban spēkā esošajos Augu karantīnas noteikumos ir neprecizitātes 3.pielikuma A daļas I nodaļas “a” punkta 10.5.apakšpunktā un 6.pielikuma B daļas 7., 8., 9., 10., 11., 12., 15., 16. un 18.punkta, kā arī 20.1.apakšpunkta, 21.punkta un 21.1.apakšpunkta otrajā ailē. Šīs neprecizitātes ir jālabo. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību,** tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |   Šie noteikumu grozījumi skar:1. Valsts augu aizsardzības dienestu;
2. kukurūzas audzētājus.
 |
| 2. | Tiesiskā regulējuma ietekme uz tautsaimniecību un administratīvo slogu | Konstatējot kukurūzas vaboli, kukurūzas audzētājiem vairs nebūs obligāti jāpiemēro stingri noteikti fitosanitārie pasākumi. Kukurūzas audzētāji varēs izmantot Eiropas Komisijas izstrādātās vadlīnijas par pasākumiem kukurūzas vaboles kontrolei tajās dalībvalstīs, kurās ir apstiprināta tās klātbūtne. Latvijā kukurūzas vabole līdz šim nav konstatēta. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas II, III, un IV sadaļa – nav attiecināms.*

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Eiropas Savienības Komisijas 2014.gada 6.februāra Īstenošanas Direktīva 2014/19/ES, ar ko groza I pielikumu Padomes Direktīvā 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā.Dalībvalstis vēlākais līdz 2014.gada 31.maijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu. |
| 2. | Citas starptautiskās saistības | Nav attiecināms. |
| 3. | Cita informācija | Nav |

|  |
| --- |
| 1.tabula Tiesību akta projekta atbilstība ES tiesību aktiem |
|  |
| A | B | C | D |
| Direktīvas 2014/19/EU 1.pants | Direktīvas pielikumā ietvertās tiesību normas pilnībā pārņemtas projekta 1.1. un 1.2.apakšpunktā | Tiesību akta vienības tiek pārņemtas pilnībā. Par saistību izpildi Latvijā atbildīgs Valsts augu aizsardzības dienests. | B ailē minētās projekta vienības neparedz stingrākas prasības nekā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar  |
| Cita informācija | Nav. |

*Anotācijas VI sadaļa – projekts šo jomu neskar.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izpildi nodrošinās Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav nepieciešama jaunu institūciju izveide, esošo likvidācija vai reorganizācija. Projektam nav ietekmes uz institūciju cilvēkresursiem. |
| 3. | Cita informācija | Nav. |

Zemkopības ministra p.i. –

labklājības ministrs U.Augulis

2014.05.22. 9:58

Kjago

67027309 , Kristine.Kjago@vaad.gov.lv